cyanic-selkie/wikianc huggingface dataset:
Валутен ризик
Валутниот ризик, познат и како девизен ризик, (англиски: currency risk, exchange rate risk) е ризик од непредвидлива промена на девизните курсеви помеѓу две валути. НБРМ го дефинира валутниот ризик како ризик од загуба заради промена на меѓувалутните курсеви и/или промена на вредноста на денарот во однос на вредноста на другите странски валути. Тој настанува кога банката држи средства или обврски во странска валута и влијае на заработката и на капиталот на банката поради флуктуации на девизните курсеви.
Беноа Конфруа
Во јули 2019 година бил вклучен во почетниот состав за Тур де Франс 2019.
Валутен ризик
Причини за појава на валутниот ризик
Девизниот ризик е ризик од настанување на негативни ефекти на финансиските резултати и капиталот кои се појавуваат како резултат на промена на девизниот курс. Овој ризик е резултат на инвестициските активности и банкарски работи кои се вршат во странство. Девизниот ризик настанува во случаите кога банката или нејзините деловни единици се соочуваат со нерамнотежа во валутната структура, односно кога пласманите или остварените приходи се во една валута, а изворите или обврските во друга валута. Ако банката поседува средства и обврски (вклучувајќи ги и вонбилансните активности) што се изразени во странска валута, таа неизбежно е изложена на ризикот од промена на девизниот курс. Девизниот ризик се изразува така, што промената на девизниот курс ќе предизвика зголемување или намалување на вредноста на средствата и обврските, изразени во домашна валута и, оттука банката ќе претрпи загуба. При тоа, банката е изложена на девизниот ризик секогаш кога вредноста на девизните средства се разликува од вредноста на девизните обврски.
Временска изложеност
Временска изложеност на ризикот од девизниот курс, произлегува од разликата помеѓу настанувањето на обврската и нејзиното плаќање, односно заклучувањето на договорот и неговото извршување. Промената на курсот може да доведе до намалување на планираниот приход во домашна валута. Временската, односно трансакциската изложеност најчесто ги има следниве одлики:
Билансна изложеност
Билансна изложеност на ризикот од девизниот курс произлегува од промената на курсевите и нивното влијание на активата и пасивата во билансот на состојба и билансот на успех на банката кога постои неусогласеност на девизната актива и девизната пасива, во различни временски периоди, под услов побарувањата, обврските и капиталот на банката да бидат изразени во странска валута, преведени и билансирани во домашна валута. Во периодот помеѓу две билансирања може да дојде до промена на курсевите, а со тоа и до загуба или добивка евидентирана во билансот.
Економска изложеност
Економска изложеност на ризикот од девизнот курс произлегува од изложеноста на ризикот кој резултира од реалната промена на курсот на валутата во однос на валутата на конкуренцијата, во кој случај се можни поволни конкурентски трошоци, профит, продажба и слично. Банките кои поради својата големина и деловна ориентација (мали банки и банките кои работат во земји со нестабилни валути) ќе се определат да во своето деловно работење само ги опслужуваат клиентите, односно да продаваат или купуваат девизи во има на клиентите, изложени се на девизниот ризик во многу краток временски рок и ограничен обем, од причина што овие позиции се затвораат во рок од неколку минути и немаат потреба да водат сметка за овој ризик. Во земјите со финансиски пазари во развој многу банки се определуваат да следат стратегија на кратка девизна позиција, како дел од политиката на управување со активата и пасивата. Банките средствата ги алоцираат на домашните државни обврзници и кредитите со високи камати доколку стапката на девалвација (депрецијација) на националната валута е под стапката на инфлација, а загубата по основ на девизната позиција и покрај девалвацијата е надоместлива.
Меѓутоа, банките кои имаат кореспондентски односи со странски банки, или банките кои ги потпираат девизните трансакции на своите клиенти, со одобрување на кредити или земање на кредити во странска валута, влегуваат во отворени позиции или имаат неусогласеност на девизните позиции по рочност. Ова се обично банки од средна големина или големи банки на финансиските пазари во развој и тие мораат да спроведуваат политика за заштита од девизниот ризик. Големите интернационални банки кои работат на глобален план, кои се активни на меѓународните девизни пазари, кои извршуваат голем број на спот и термински девизни трансакции, користат и валутни свопови, имаат големи отворени позиции кои се менуваат од минута во минута, мораат да посветат посебно внимание на управувањето со девизниот ризик, што бара и соодветна информатичка поддршка.
Мерење на девизниот ризик
Изложеноста на банката на девизниот ризик се мери како разлика меѓу средствата и обврските на банката, изразени во странска валута. Оваа разлика се нарекува нето-отворена позиција или нето-девизна позиција (net open position, net exposure) на банката. Доколку банката има средства и обврски изразени во повеќе валути, нето-девизната позиција треба да се пресмета посебно за секоја валута. Се разбира, добивката (загубата) на банката, како последица на изложеноста на девизниот ризик за одредена валута, се добива така, што нето-девизната позиција ќе се помножи со промената на девизниот курс. Ако постои голема разлика меѓу средствата и обврските на банката изразени во некоја валута, тогаш последиците од изложеноста на девизниот ризик можат да бидат многу сериозни.
Во продолжение, при пресметка на нето-девизната позиција во одредена валута треба да се вклучат и трансакциите на банката на девизниот пазар (трансакциите со сегашна и идна испорака). Како што видовме, меѓународните банки често се јавуваат како учесници на девизниот пазар во улога на купувачи и продавачи на девизи. Кога банката повеќе купува отколку што продава девизи, таа зазема "долга позиција". Наспроти тоа, ако банката повеќе продава отколку што купува девизи, тогаш се вели дека таа се одликува со "куса позиција".
Според тоа, "отворената девизна позиција" на банката во одредена валута ја вклучува нето-девизната позиција од билансот на состојба (разликата меѓу средствата и обврските изразени во странска валута), како и нето-позицијата на банката на девизниот пазар (разликата меѓу купувањето и продавањето на девизи) : Каде што : Ai и  Li  се средствата и обврските на банката, изразени во странска валута, додека   CLi  и CSi  ги означуваат долгата и кусата позиција на банката на девизниот пазар.
Според регулативата на НБМ, банките се должни да ја пресметуваат отворената девизна позиција посебно за секоја странска валута. Притоа, збирот на сите долги девизни позиции во одделни валути ја даваат агрегатната долга позиција, додека збирот на сите куси позиции ја претставуваат агрегатната куса позиција. Поголемиот износ меѓу агрегатната куса и агрегатната долга позиција ја претставуваат агрегатната девизна позиција на банката, којашто претставува мерка на изложеноста на девизниот ризик. Регулативните одредби бараат од банката да ја мерат изложеноста на девизниот ризик и да обезбедат соодветно ниво на капитал за негово покривање. Така, според регулативата, агрегатната девизна позиција на банката не смее да надмине 30% од нејзиниот капитал.
Според НБРМ, отворената девизна позиција претставува збир од следниве ставки:
Други ризици поврзани со девизниот ризик
Во девизното работење банките се изложени и на некои други ризици. Така, имајќи предвид дека банките склучуваат купување и продавање девизи со различни рокови на извршување, тие се изложени на ризикот од промена на каматните стапки на финансиските инструмени, изразени во различна валута. Исто така, тргувајќи на девизниот пазар, банката мора да го земе предвид и ликвидносниот ризик, т.е. фактот дека ликвидноста на девизниот пазар е различна за одделни валути. Имено, за некои валути може да биде многу тешко да се најде купувач или продавач во моментот кога банката сака да продаде или купи. На крајот, при извршување на девизните трансакции, банката се соочува и со ризикот од тоа дека спротивната страна нема да ги изврши обврските по тој договор. Овој ризик познат како кредитен ризик или ризик на порамнувањето (settlement risk). Имајќи предвид дека девизните трансакции најпрвин се договараат преку телефон или факс, а потоа се врши пренос на средствата, понекогаш е можно да се случи едната страна на договорот да не ја изврши својата обврска (да ги достави девизите или да плати за нив).
На девизниот пазар се јавуваат најразлични ризици при тргувањето и тоа: ризик од испорака, позициски ризик и капитален ризик:
Заштита од девизниот ризик
Како што споменавме, секогаш кога претпријатијата или банките извршуваат трансакции или имаат средства и обврски, изразени во странска валута, тие неизбежно се изложени на девизниот ризик, т.е. се соочуваат со опасноста да претрпат загуба заради неповолни промени на девизните курсеви. Оттука, мошне важна активност на меѓунадорните банки е да им нудат услуги на своите клиенти, како и да се ангажираат во соодветни аранжмани, за сопствена заштита од валутниот ризик. Тоа се постигнува со употреба на изведени финансиски инструменти - деривати, како што се : договори за идна испорака, валутни фјучерси, валутни опции, валутни свопови итн.
2005 во книжевноста
2005 година во книжевноста содржи некои значајни настани.
Спомен соба на Кемал Ататурк-Битола
Спомен собата на Кемал Ататурк се наоѓа во склоп на Битолскиот Музеј во која во 1899 година Кемал Ататурк завршил средно воено училиште (Мектеби аскери идади).
Историја
Првите музејски презентирања во Битолскиот музеј на познатиот државник, таткото на современа Турција, Мустафа Кемал Ататурк, датираат од 1978 година, кога е отворена првата изложба на фотографии, документи и факсмили, кои го прикажуваа животот и дејноста на големиот реформатор на Турција, кој во 1899 година завршил средно воено училиште (Мектеби аскери идади) сместено во денешната зграда на Битолскиот музеј, Старата битолска касарна.Во 1994 година, на простор од 40 м2, со постоечките материјали обогатени со одредени предметикопии сместени во две прикладни витрини и спомен биста за Кемал Ататурк, за првпат е поставена музејската поставка.Оваа поставка свечено е отворена на 3 октомври 1998 година.
Космос-2088
Космос-2088 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 30 јули 1990 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1500 килограми. Космос-2088 бил геодетски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 116,0 минути, додека аголот на наклонетост на орбиталната рамнина во однос на рамнината на екваторот изнесувала 73,6°. Најголемото растојание од Земјата го достигнал на 1523 км, а најмалото на 1483.
Обере Варнов
Обере Варнов (Obere Warnow) — општина во округот Лудвигслуст-Пархим, во Мекленбург-Западна Померанија, Германија. Била создадена на 1 јануари 2012 година со спојување на поранешните општини Гребин и Херцберг. Го добила името од реката Варнов, чиј извор се наоѓа близу Гребин.
2006 во книжевноста
2006 година во книжевноста содржи некои значајни настани.
Запросување (филм од 2009)
Запросување (англиски: The Proposal) е американски филм од 2009 година. Филмот на својот прв ден од прикажување заработи 13 милиони долари, и тој ден и викендот беше прв на топ листата. Филмот исто така стана и првиот филм на Сандра Булок кој во последните 10 години беше на врвот на гледаноста, макар и тоа што краеше кратко. Во една сцена од филмот, Сандра е гола и ‘стратегиски покриена’,а глумицата се насмеа дека отсега ќе се соблекува во секој нареден филм, ‘доколку е потребно за ваква заработка’
Кратка содржина
Маргарет е немилосрдна извршна уредничка во една издавачка куќа која се соочува со можноста да биде депортирана во родната Канада. Таа мора да најде начин за да остане во САД па решава да се омажи со некого, со било кого, само за да добие виза за постојан престој. Но, се соочува со проблем - бидејќи работи премногу, таа нема никого кој би можел да биде нејзиниот вистински избор. Тука е само нејзиниот асистент Ендру, кого со години го малтретира. Тој со тешко срце, се согласува да учествува во измамата, но под неколку негови услови - идната сопруга да се запознае со неговото необично семејство кое живее во Алјаска. Маргарет, која е навикната сè да има под своја контрола, не може да се снајде во новата средина и запаѓа во многу комични ситуации. Со плановите за венчавката пред себе и имиграционите служби зад нив, Маргарет и Ендру се договараат да се држат до првичниот план и покрај неизвесните последици што ги очекуваат.
NGC 1162
NGC 1162 — елиптична галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1162 се споменува и како MCG -2-8-36.
Откривање
Објектот е откриен на 27 ноември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1162 е од видот E0. Видливиот сјај со голо око изнесува 12,5 m, а оној во рамките на интервалот од минималната до максималната честота 13,5 m, додека површинскиот сјај изнесува 13,3 m/лм2. NGC 1162 има привидни димензии од 1,4' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 58 м 55,9 с, а неговата деклинација, односно висината на лакот на тој агол, - 12° 23' 54".
Други поделби
Проучување на NGC 1162 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 11274. Во рамките на атласот на длабокото небо, Уранометрија 2000.00, објектот припаѓа на групата означена со бројот 266; додека во Каталогот на основни ѕвезди (GSC) е групиран под бројот 5290. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1467.
Африкански куп на нации 2004
Африкански куп на нации во 2004 година — 24-то африканско фудбалско првенство на Африканскиот куп на нации кое се одржало во Тунис од 24 јануари - 16 февруари 2004 година. На ова првенство учество зеле 16 репрезентации. Вкупно биле одиграни 32 натпревари.
Победник на турнирот била Фудбалската репрезентација на Тунис.
NGC 3078
Објектот бил предмет и на други истражувања, па освен како NGC 3078 се споменува и како ESO 499-27, MCG -4-24-9, AM 0956-264.
Откривање
Објектот е откриен на 9 декември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3078 е од видот E3. Видливиот сјај со голо око изнесува 11,1 m, а оној во рамките на интервалот од минималната до максималната честота 12,1 m, додека површинскиот сјај изнесува 12,9 m/лм2. NGC 3078 има привидни димензии од 2,7' х 2,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 58 м 24,5 с, а неговата деклинација, односно висината на лакот на тој агол, - 26° 55' 34". Положбениот агол на објектот е во износ од 177°.
Други поделби
Проучување на NGC 3078 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28806. Во рамките на атласот на длабокото небо, Уранометрија 2000.00, објектот припаѓа на групата означена со бројот 324; додека во Каталогот на основни ѕвезди (GSC) е групиран под бројот 6612. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1391.
Космос-2089
Космос-2089 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 3 август 1990 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6600 килограми. Космос-2089 бил надгледувачки сателит.
Светилиште (роман)
„Светилиште“ (Sanctuary) — шестиот роман на американскиот писател и нобеловец Вилијам Фокнер, кој бил објавен на 9 февруари 1931 година од издавачката куќа Кејп и Смит. Дејството се одвива во мај и јуни 1929 година во имагинарната област Јокнапатафа, каде што се одигруваат речиси сите романи и раскази на овој американски автор. Во центарот на наративот е Хорас Бенбоу, адвокат кој се обидува да одбрани невин човек обвинет за убиство. Еден вид продолжение на настаните опишани во Светилиштето е дадено во делото на Фокнер „Реквием за калуѓерката“ (1951). Темата на Светилиште е откривањето на природата на злото, губењето на илузиите, проблемот со корупцијата и потрагата по правда.
Светилиште е најмрачиот роман на Фокнер полн со експлицитни сцени на насилство, што го навело тогашниот критичар, Хенри Сидел Канби, да напише дека садизмот со овој роман го достигна својот американски врв. Контроверзите што го опкружувале, особено оние поврзани со епизодата на силување, го направиле Светилиште бестселер и го свртеле вниманието на критичарите кон Фокнер. Романот се продал повеќе од сите негови претходни дела заедно. Меѓутоа, финансиските проблеми на издавачот го спречиле Фокнер да заработи од својот успех. Иако многу читатели и критичари од тоа време биле згрозени од прикажувањето на ужасот и насилството, други виделе книжевна вредност во Светилиштето и ја пофалиле неговата провокативна моќ. Современите научници истакнуваат дека ова е романот што Фокнер го преправал најмногу пати.
Адаптации
Студиото Парамаунт во 1933 година снимило адаптација на Светилиште, наречена Приказната за Темла Дрејк. Филмот бил режиран од Стивен Робертс, а главните улоги ги толкувале Миријам Хопкинс и Џек Ла Ру. Филмот предизвикал контроверзии за прикажувањето на сексуалноста и насилството и го забрзал усвојувањето на строгите холивудски правила за цензура познати како Хејзов код. По втор пат е екранизиран во 1961 година. во режија на Тони Ричардсон. Сценариото е создадено со комбинирање на наративот на Светилиште со неговото неофицијално продолжение, Реквием за калуѓерката. Втората адаптација се смета за полоша од првата.
Кекеш
Кекеш (Kékes tető) — најголем планински врв во Унгарија со висина од 1.015 метри. Се наоѓа во планинскиот венец Матра во жупанијата Хевеш.
Име
Називот Кекеш, планината го добила благодарејќи на својата, многу честа, сина боја која ја добива заради својата висина, магла и испарувањето. На унгарски јазик кек (kék) значи сино (боја), додека пак еш (es) присвојна придавка, тете (tető) значи врв, кров. Така што буквалниот превод на името на планината би бил Синкав Врв.
Авто рели
Тур де Хунгрија, (Tour de Hongrie) е рели организирано од страна на унгарското авто-мото друштво и секоја година се одржува на Кекеш.
Досегашни победници на разни релации биле
Ждребе (расказ)
„Ждребе“ е расказ од рускиот и советскиот писател Михаил Шолохов од 1926 година. Расказот е објавен на македонски јазик, во превод на Цветко Мартиновски, како дел од збирката „Донски раскази“, објавена во 1965 година од издавачката куќа Култура.
Содржина
Среден бел ден, во една коњушница се ождребила кобилата на Трофим. Тоа се случило во екот на борбата меѓу Црвената армија и Козаците, а во такви услови, ждребето претставувало само товар за војската, бидејќи го забавувало нејзиното движење. Затоа, Трофим добил наредба од комесарот на ескадронот да го отепа ждребето. Така, тој ја зел пушката, отишол во коњушницата, но веднаш излегол, правдајќи се пред комесарот дека таа му се закочила. Тогаш, комесарот попуштил и дозволил ждребето да оди со неговата мајка, заедно со војската.
По еден месец, крај селото Уст-Хоперка, ескадронот на Трофим се судрил со еден козачки ескадрон и започнала тешка борба, гради в гради. Поради бавното одење на ждребето, Трофим далеку заостанал зад својата чета и поради тоа се налутил, па пукал во ждребето, но за чудо, не го погодил. Така, тој повторно се смилувал на него. Најпосле, притиснати од Козаците, ескадронот на Трофим ја преминал реката Дон на едно место крај стариот манастир, каде што водената струја била многу силна. Трофим се наоѓал во еден чамец во кој ги пренесувале седлата, додека коњите пливале преку реката. Во моментот кога првите војници на ескадронот преминале на другата страна на Дон, Трофим видел дека немоќното ждребе било зафатено од водената струја и постоела опасност да се удави во еден вител, а по него тргнала и кобилата.
Иако во тој миг, на другата страна на Дон пристигнала непријателската војска, кога го слушнал врескањето на ждребето, Трофим се возбудил, зашто тоа му заличило на детски глас, а тој пет години не ги имал видено своите деца. Поради тоа, наспроти големата опасност, Трофим се фрлил во реката и го спасил ждребето. За тоа време, козачкиот офицер од другата страна на брегот им наредил на своите војници да не пукаат, за да не ги погодат ждребето и кобилата. Меѓутоа, штом тие пристигнале безбедно на брегот на реката, само што се исправил на нозете, Трофим бил убиен со еден истрел во грбот од страна на козачкиот офицер. Гледајќи го ждребето со мајка му, на два чекора од себе, со пена од крв во устата, Трофим успеал да се насмее.
Полибутадиен
Полибутадиен [бутадиенска гума BR] е синтетичка гума. Полибутадиенската гума е полимер формиран од полимеризација на мономерот 1,3-бутадиен. Полибутадиенот има висока отпорност на абење и се користи особено во производството на гуми (околу 70% од вкупното производство). Другите 25% се користат како додаток за подобрување на цврстината (отпорност на удар) на пластика како што се полистирен и акрилонитрил бутадиен стирен (ABS). Полибутадиенската гума сочинувала околу една четвртина од вкупната глобална потрошувачка на синтетичка гума во 2012 година Исто така се користи за производство на топчиња за голф, разни еластични предмети и за обложување на електронски објекти, нудејќи висока електрична отпорност.
IUPAC номенклатурата на полибутадиен е поли(бута-1,3-диен).
Буна гума е термин кој се користи за опишување на раната генерација на синтетичка полибутадиенска гума произведена во Германија од Баер користејќи натриум како катализатор.
Историја
Владата на Советскиот Сојуз се стремела да го користи полибутадиен како алтернатива на природната гума. Во 1936 година во Советскиот Сојуз била изградена првата фабрика за полибутадиен во светот во која бутадиенот се добивал од нафта. До 1940 година, Советскиот Сојуз беше убедливо најголемиот производител на полибутадиен со 50.000 тони годишно.
Следејќи ја работата на Лебедев, други индустриски развиени земји како Германија и САД започнуваат да развиваат полибутадиен и SBR како алтернатива на природната гума.
Во 1987 година, Баер започнува да користи катализатори базирани на неодимиум за катализирање на полибутадиен. Набргу потоа, други производители употребија поврзани технологии како што се EniChem (1993) и Petroflex (2002).
Во раните 2000-ти, индустријата за синтетичка гума повторно е погодена од периодична криза. Најголемиот светски производител на полибутадиен, Баер, претрпува финансиски загуби. Помеѓу 2002 и 2005 година тие ги затвораат фабриките за кобалт-полибутадиен во Сарнија (Канада) и Марл (Германија), пренесувајќи го нивното производство во фабриките за неодимиум во Порт Жером (Франција) и Оранж (САД). Во исто време, бизнисот со синтетичка гума е префрлен од Баер во Ланксес, компанија основана во 2004 година кога Баер ги прекина своите хемиски операции и делови од своите полимерни активности.
Полимеризација на бутадиен
1,3-бутадиен е органско соединение и едноставен конјугиран диен јаглеводород (диените имаат две двојни врски јаглерод-јаглерод). Полибутадиенот се формира со поврзување на многу мономери на 1,3-бутадиен за да се направи многу подолг полимерен синџир на молекула. Во однос на поврзаноста на полимерниот синџир, бутадиенот може да се полимеризира на три различни начини, наречени цис, транс и винил. Цис и транс формите настануваат со поврзување на молекулите на бутадиен од крај до крај, таканаречена 1,4-полимеризација. Одликите на добиените изомерни форми на полибутадиен се разликуваат. На пример, „високо цис“-полибутадиен има висока еластичност и е многу популарен, додека таканаречениот „висок транс “ е пластичен кристал со малку корисни апликации. Содржината на винил во полибутадиен обично не е повеќе од неколку проценти. Покрај овие три вида на поврзување, полибутадиените се разликуваат во однос на нивната разгранување и молекуларна тежина.
Видови
Катализаторот што се користи во производството значително влијае на видот на полибутадиенскиот производ.
Производство
Годишното производство на полибутадиен беше 2,0 милиони тони во 2003 година Ова ја прави втората најпроизведена синтетичка гума по волумен, зад стирен-бутадиенската гума (SBR).
Обработка
Полибутадиенската гума ретко се користи сама. Наместо тоа се меша со други гуми.
Користи
Годишното производство на полибутадиен е 2,1 милиони тони (2000 година). Ова ја прави втората најпроизведена синтетичка гума по волумен, зад стирен-бутадиенската гума (SBR).
Пластика
Околу 25% од произведениот полибутадиен се користи за подобрување на механичките својства на пластиката, особено на полистирен со високо влијание (HIPS) и во помала мера на акрилонитрил бутадиен стирен (ABS). Додавањето помеѓу 4 и 12% полибутадиен во полистирен го трансформира од кревок и нежен материјал во еластичен и отпорен.
Голф топчиња
Повеќето топчиња за голф се направени од еластично јадро од полибутадиен опкружено со слој од потврд материјал. Полибутадиен се претпочита од другите еластомери поради неговата висока еластичност.
Производството на топчиња за голф троши околу 20.000 тони полибутадиен годишно (1999).
Јадовник (Босна)
Јадивник е планина во западна Босна помеѓу Босанско Грахово и Дрвар. Планината се пружа во динарска насока, а е изградена од а грађена је од јурски варовници.
Најголеми врвови се Лисина (1656 м), Јадовник (1650 м) и Црн Врв (1579 м). На старите географски и топографски карти погрешно е именувана како Вијенац.
Дани Миног
Даниел Џејн Миног (на англиски : Danielle Jane Minogue), подобро позната како Дени Миног (на англиски : Dannii Minogue, родена ) е австралиска пејачка, текстописец, глумица, телевизиска личност, моден творец и манекенка.
Животопис
Миног ја започна својата кариера како дете на австралиската телевизија. На возраст од седум, таа се појави во неколку сапунски опери. Таа се приклучи во 1981 година во успешната неделна музичка програма Young Talent Time. Миног отиде од програмата во 1988 година да продолжи својата глумечка кариера. Таа се покажала како популарна меѓу австралиската публика кога таа била номинирана за најпопуларна глумица на австралиската телевизија.
Кариера како пејачка
Миног потпиша договор за снимање во јануари 1989 година. Таа го издаде својот деби албум Dannii во октомври 1990 година. Албумот бил издаден во јуни 1991 година со дополнителни песни во Велика Британија како Love and Kisses, каде што стигна до бројот осум, а во продукција пет синглови. Миног започнаа потоа голема промотивна турнеја во Азија, вклучувајќи Хонгконг, Сингапур, Малезија, Индонезија и Филипините. Миног го издаде својот втор албум Get Into You, во која беа вклучени песните "Show You the Way to Go", "This Is It" и "This Is the Way" во октомври 1993 година.
Миног тогаш почнале да се интересираат во денс музиката, така влијание врз својот трет албум Girl издаден во септември 1997 година. Водечкиот сингл "All I Wanna Do" беше успешен постигнување број четири на британската сингл топ листите. Вториот сингл "Everything I Wanted" на врвот во Велика Британија и Австралија, додека третиот сингл "Disremembrance" тесно пропушти првите дваесет во Велика Британија. Сите три синглови пуштени од Girl достигна првото место на британската денс листи.
Во ноември 2001 година, Миног го издаде сингл "Who Do You Love Now?". Песната достигна бројот три на британската сингл топ листите и број еден на денс топ листите. Миног го издаде на март 2003 година нејзиниот четврти албум Neon Nights. Тоа го достигна осум на британскиот албуми топ листите, нејзиниот највисок пласман од нејзиниот деби, и произведува четири синглови. Официјалната доведе сингл беше "Put the Needle on It" и го достигна бројот седум во Велика Британија. Вториот сингл "I Begin to Wonder" беше прогласен за еден од најдобрите песни на албумот и стигна до број два во Велика Британија. Третиот сингл "Don't Wanna Lose This Feeling" беше подеднакво успешен, достигнувајќи број пет во Велика Британија. Сингловите "I Begin to Wonder" и "Don't Wanna Lose This Feeling" исто така значителен успех на американската денс листи.
Миног го објави синглот "You Won't Forget About Me" во октомври 2004 година. Компилација на нејзините најголеми хитови се продавала во албум под насловот The Hits & Beyond кој бил издаден во јуни 2006 година. Албумот се состои од нови песни заедно со синглови од нејзините четири студиски албуми. Таа го достигна седумнаесеттото место на британските албум листи. Миног подоцна објави нов албум во 2007 под насловот Unleashed, компилација на претходно нечуени песни. Дигиталниот албум Club Disco бил објавен на истиот датум, кој неколку претходно објавен сингл, како што се "You Won't Forget About Me", "Perfection" и "So Under Pressure", откажани сингл "I Can't Sleep at Night" и диско песната "He's the Greatest Dancer".
Кариера како телевизиски презентер
Миног се врати на телевизија во 1994 година како презентер и беше домаќин на утринската програма The Big Breakfast во Велика Британија. Во 1997 година, Миног беше домаќин на Top of the Pops, британска музичка телевизиска програма, пред да се врати на музичката кариера подоцна таа година.
Личен живот
Миног се ожени во октомври 1999 година со возачот на Формула 1 Жак Вилнев, но нивната врска заврши во 2001 година. Во почетокот на 2002 година, таа започнала да работи со музичкиот продуцент и басистот Крег Логан. Според извештаите во медиумите март 2002 се вели дека тие биле оженети, но во декември 2002 година, било објавено дека завршила нивната врска.
Од август 2008 година, Миног се омажила со Крис Смит, професионален рагбист. Таа вест била објавена во јануари 2010 година дека Миног била бремена. Миног родила момче по име Етан Едвард Смит во Мелбурн, Австралија на 5 јули 2010 година.
Коџа Мустафа Пашина џамија (Истанбул)
Џамијата Коџа Мустафа Паша (турски: Koca Mustafa Paşa Camii) е џамија која се наоѓа во Истанбул, Турција. Овој објект бил граден како православна црква, а во џамија бил претворен по падот на Цариград и преземањето на градот од страна на Османлиите. Црквата била посветена на Свети Андреј Критски и започнала да се гради уште во 5 век во времето на Теодосиј II.
Византиско време
Црквата Свети Андреј Критски на почетокот на 5 век, принцезата Аркадија, сестрата на Теодосиј II (408-450) ја дала нардбата за изградба на црква во близина на Златната порта. Црквата била посветена на Свети Андреј а била позната и како Родофилион.
Како манастир за првпат се споменува во 792 година како манастир на Андреј Критски, кој бил убиен во борбата против византиското иконоборство на 20 ноември 766 година на Воловскиот форум поради неговото спротивставување на политиките на император Константин V Копроним. Андреј Критски бил погребан во храмот. Поради неговата популарност по конечниот триумф на православието, христијанскиот храм бил преименуван односно бил посветен наместо на апостол Андреј на Андреј Критски.
Во втората половина на 9 век, императорот Василиј I Македонецот (867-886) целосно ја обновил црквата, која најверојатно била оштетена за време на иконоборството. Околу 1284, принцезата Теодора Раулена, внука на Михаил VIII Палеолог (1259-1282) ја обновила црквата и манастирот и последните 15 години од својот живот ги поминала во овој објект, каде била погребена.
Османлиско време
По османлиското освојување манастирот, познат од страна на Османлиите како женски манастир продолжил да опстојува како христијански храм. Во периодот помеѓу 1486 до 1491 година, Коџа Мустафа Паша како голем везир наредил храмот да биде претворен во џамија. Неколку години подоцна, храмот служел и како теке за дервишкиот ред Халвети кои биле водени од страна на Зунбул ефенди, па поради него џамијата е позната и како џамија Зумбул ефенди. До џамијата се наоѓа неговото турбе, кое претставува популарно одредиште за муслиманските верници.
Кон почетокот на 16 век, султанот Селим I сакал да сруши дел од комплексот за изградба на Топкапи-сарај, но дервишкиот ред не го дозволил тоа. Во дворот на џамијата се наоѓа турбето на Коџа Мустафа Паша и на неколку шеици. На почетокот на 17 век, државниот министер Екмекчизаде Ахмед Паша (1618) наредил изградба на медреса. По еден век, главниот лекар на султанот го затворил текето и го проширил училиштето, додека во 1737 година бил изграден столб во облик на фонтана во дворот на џамијата. Во 1766 година земјотресот ја уништил куполата, која во 1768 била повторно изградена. Во текот на 19 век, Махмуд II (1808-1839) го обновил тремот на џамијата, во 1953 била целосно реновирена зградата.
Социјалдемократска партија на Германија
Моментално, SPD владее на сојузно ниво со голема коалиција со Христијанската демократска унија и Христијанската социјална унија од декември 2013 година по општите избори во Германија во 2013 година. Партијата учествува во тринаесет покраински влади, од кои девет предводени од министри-претседатели од SPD.
SPD е членка на Партијата на европските социјалисти и Социјалистичката интернационала и основач на Прогресивната алијанса на 22 мај 2013 година. SPD е најстарата постоечка политичка партија во Бундестагот во Германија, основана уште во 1863 година. Воедно, партијата поседува најголемо членство од сите германски партии. По Втората светска војна, под водство на Курт Шумахер, SPD се поставила како идеолошка партија, којашто ги застапувала интересите на работничката класа и синдикатите. Партиската програма, што ги следела марксистичките принципи, повикувала на национализација на главните индустрии и државно планирање.
Денот кога земјата стоеше мирно (филм од 2008)
Денот кога земјата стоеше мирно (The Day the Earth Stood Still) е американски Научна фантастика – филм на Скот Дериксон од 2008 год. Филмот е римејк (повторно создавање) на истоимениот класичен научно-фантастичен филм од 1951 год. Филмот ја доживеа својата американска и светска премиера на 12 декември 2008 год. Многумина филмски критичари, филмот го оценија како бледа копија на оригиналот, но со подобро визуелни ефекти.
Синопсис
Филмот е римејк на класикот снимен во 1951 година. Киану Ривс го портреира Клаату, вонезмјанинот што ќе дојде на земјата за да изврши една задача. Владите и научниците од сите земји во светот ќе се обиденат за да ја решат мистеријата во врска со појавувањето на необичниот посетител. Наскоро дознаваат дека тој е дојден да го одржи мирот во Галаксијата и ако некој провоцира ќе биде уништен. Со Клаату на земјата е дојден и суперроботот Горт, кој има задача да ја исполни таа цел. Во меѓувреме Клаату ќе биде гонет од полицијата и војската, а пред да го убијат ќе успее на своите пријатели Хелен и синот Џејкоб, да им ја каже реченицата “Klaatu barada nikto” и им вели дека мора да го најдат Горд за да му ја кажат, ако сакаат да го спречат во намерата да ја активира пеколната машина. Горт ги заробува нив, а успева да дојде и до телото на Клаату, кој со помош на вонземската наука го спасува.
Среќно слетување
„Среќно слетување“ ― првиот објавен расказ на Вилијам Фокнер. Појавувајќи се во изданието од 26 ноември 1919 година на The Mississipian, книжевно списание на Универзитетот Мисисипи, „Среќно слетување“ ја раскажува приказната за кадетот Томпсон, кој е испратен на самечки лет без соодветна насока. Томпсон успешно слета, а неговиот инструктор по летање, Бесинг, ја зема заслугата за одличната работа што ја направи во подучувањето на кадетскиот пилот. Тоа е измислено претерување засновано на искуството на Фокнер како кадет-пилот за Кралските воздухопловни сили (РАФ) во 1918 година.
Поставката на приказната е веројатно Аеродромот Лисајд во Торонто, Онтарио. Додека бил студент на Факултетот за воена аеронаутика на Универзитетот Торонто во 1918 година, Фокнер имал многу можности да ги набљудува операциите на овој аеродром.
Мислењето варира за квалитетот на „Среќно слетување“; животописецот Стивен Б. Оутс го расказот нарекува „забавен“, додека друг животописец ја означува приказната „вообичаена“ и „без вистинска длабочина“.
Анализа
Интерпретациите на приказната се многу различни. Парини ја наоѓа приказната „за лажното чувство за постигнување на еден млад човек“ и ги припишува чувствата на Томпсон на „внатрешниот сомнеж“ на Фокнер; авторот, според Парини, мора да имал „чувство дека светот во него гледа повеќе отколку што тој всушност поседува“. Фредерик Р. Карл вели дека приказната „го воспоставува Фокнер како раскажувач на високи приказни, жив и значаен дел од неговата уметничка замисла и средиште на неговата лудска замисла“. Тоа е исто така значајно затоа што во него, Фокнер го отфрла „вештачкиот јазик“ што нарушува голем дел од она што го напишал како млад човек.
„Во годините по Првата светска војна, Вилијам Фокнер му навестил на своето семејство и на познаниците дека бил пилот во РАФ. Некои луѓе дури мислеа дека тој летал во борбени мисии во Франција и дека бил ранет. Оваа измислена личност ја одржувал во текот на целиот свој живот, а таа била прифатена од повеќето научници и животописци. Во неколку од раните дела на Фокнер биле прикажани авијатичари како средишни ликови, а тој ги третирал како романтизирани, трагични јунаци како конфедеративните коњанички офицери. Пилон, кој е напишан откако тој всушност почнал да лета, ја одразува свесноста за психологијата на летањето што не е видена во неговите претходни дела. Личноста на „ранетиот пилот“ на Фокнер била само еден аспект од неговата замислувачка и творечка личност, но знаењето за оваа личност е неопходно за разбирање на човекот, а со тоа и неговата уметност.“
Велодром
Велодром — арена која се користи при велодромскиот велосипедизам. Современите велодроми се одликуваат со стрмни овални патеки, состоејќи се од две кружни кривини од 180 степени поврзувајќи се со два правци. Преминот на правците кон кружната кривина е овозможен преку умерена претходна кривина.
Готлоб Фреге
Најголемиот дел од својата научна кариера го поминал на Универзитетот во Јена. Држел предавања од многу области како математика, поконкретно држел предавања по аналитичка геометрија, диференцијални равенки, механика, и покрај тоа што поголемиот дел од неговите математички трудови биле од областа на логиката. Најзначајните трудови му биле од областите: логика, математичка филозофија и филозофија на јазикот. Една позната реченица на Фреге е: „Секој добар математичар е барем половина филозоф, а секој добар филозоф е барем половина математичар.“
Во 1879, Фреге ја конструирал првата варијанта на предикатното сметање. Таа била многу слична на денешната, и покра тоа што Фреге користел друга нотација. Фрегеовото откритие за квантификаторот кој врзува променливи, се смета за едно од најголемите откритија на век.
Фреге сакал да покаже дека целокупната математика може да се сведе на логика, но во тоа не успеал. Развил специфична филозофија на јазикот која и денеска многу филозофи ја сметаат за значајна.
Денот кога земјата стоеше мирно (појаснување)
Денот кога земјата стоеше мирно може да се однесува на еден од овие два филма:
Кели Торес
Кели Торес (Callie Torres) е име на измислен лик од телевизиската серија на ABC, Вовед во анатомија. Ликот е толкуван од глумицата Сара Рамирез.
Краток преглед
Кели се покажува себеси како цврста и независна жена, а и е компетентен хирург, која не дозволува никој да ја преплаши. Како и да е, таа не е без несигурности како што е видено кога се обидува да го убеди Џорџ О'Мали дека е нормална откако тој ќе открие дека таа живее во болничкиот подрум.
Историја на ликот
'Кели воопшто не се појавува во првата сезона ниту е спомената. Кели всушност не се појавува многу ни во втората сезона освен последните епизоди каде е само споредна улога. Кели со почетокот на третата сезона станува главна улога.'
Втора сезона
Џорџ на крај и се јавува и ја вика на состанок и започнуваат врска брзо по тоа. Барајќи ја Кели една ноќ, Џорџ налетува на нејзиниот „дом“ кој се наоѓа во подрумот на болницата. Таа брзо му објаснува дека и е подобро да живее во болницата бидејќи и така цело време е таму и почнува да се брани и му кажува дека не е луда. Кели загледана во Џорџ и очекувајќи луда реакција од Џорџ дека можеби е луда тој само се насмевнува и ја бакнува потоа водат љубов.
Како и да е, Кели беше омразена од страна на Изи Стивенс најдобрата пријателка на Џорџ. Изи му вели на Џорџ дека Кели е премногу чудна за Џорџ бидејќи еднаш кога Кели преспа во куќата на Мередит направи нешто многу чудно. Додека Изи и Мередит седеа во бањата и си дискутираа за разни работи Кели влезе ненајдено и без добро утро го искористи тоалетот без да си ги измие рацете. Изи и Мередит остануваат стаписани и почнуваат хистерично да се смееат. Иако Кели ги изми рацете подоцна во кујната, таа беше разочарана бидејќи Џорџ бил на страната на Изи и нејзе и поверувал а не на Кели.
Кели повеќето пати го има критикувано Џорџ дека тој повеќе им обрнува внимание на Мередит и Изи отколку на неа. Кели ги зема Изи и Мередит да работат за неа каде Изи дознава дека Џорџ е д-р Сон за Кели. Кога Мередит има проблеми со кучето и се обраќа ма Кели за помош но Кели и се развикува и и вели дека тоа не е нејзина работа. Мередит и Изи се согласуваат дека Кели е неподнослива. Но откако Џорџ ќе разговата со Кели таа и помага на Мередит но сепак останува лута со Изи
Кратко пред „болничката матура“ Кели му кажува на Џорџ дека го сака и сфаќа дека тоа е првпат во нејзиниот живот да признае на маж дека го сака. Таа е лута дека Џорџ не и возвратил на гестурата и му раскинува. Подоцна Џорџ ја поканува на матурската вечер и таа иако лута му вели да и вели дека не може да си помогне колку го сака. На матурата Кели повторно му се лути на Џорџ и тој и вели дека иако таа го сака тој ќе и каже дека ја сака само кога навистина ќе се чувствува така а тоа се надева дека ќе биде во блиска иднина.
Трета сезона
Третата сезона продолжува од каде што застана. Во куќата на Мередит сите ја тешат Изи, сосем неочекувано Кели доаѓа со полно храна кај Мередит. Додека Мередит ја теши Изи, Кели се запознава со Фин. Таа му вели дека сите доктори ги потрошиле своите години на учење и наука а не на забава и дека сега всушност сите имаат по 17 години. Таа му вели дека е многу глупава затоа што му рекла на Џорџ дека го сака и сѐ уште го чека а тој нема поим да ѝ каже дека ја сака. Џорџ излегува од болницата и доаѓа дома каде Кели му се нафрлува и го прегрнува. Кога Адисон ги закачува гаќичките на Мередит на огласната табла во болницата за да докаже дека знае за аферата на Дерек и Мередит, станува збрка. Миранда е лута и се сомнева во Кристина и Мередит и иако виновникот е Мередит за да ја спаси од понижување Кели и вели на Миранда дека тоа се нејзини гаќички. Кога Џорџ дознава за ова помислува дека Кели го изневерила со некого во болницата тој од нервоза почнува да флертува со некои медицински сестри и други жени. Кели не може да му ја каже вистината бидејќи на тој начин Џорџ ќе дознае за Мередит, а Мередит не го сака тоа. На крајот на епизодата Кели танцува во нејзиниот „дом“ сè додека ненајдено не влегува Ричард кој и вели дека мора да се отсели од болницата но таа пред тоа му нуди кафе во истиот момент влегува Џорџ и помислува дека Ричард е нејзин љубовник но кога таа излегува од болницата со помош на Мередит му објаснуваат се на Џорџ и тие се смируваат. Кели тајно и вели на Мередит дека е среќна сега кога знае дека Џорџ ја сака бидејќи бил љубоморен. На крајот Кели го замолува Џорџ да се пресели кај него на кратко додека не најде стан. Во следната епизода Џорџ изјавува дека поминало повеќе од неколку дена и дека сака таа да си оди. По една караница со Кели тој и кажува дека го нервира тоа што таа се преселила во куќата на Мередит. Таа лута оди во хотел и изнајмува соба незнаејќи дека од другата страна на шанкот Адисон изнајмува соба, од другата Ричард и од другата Марк кој порачува соба на ист кат како и Кели. Следната епизода Кели и Џорџ си простуваат и Кели го кани на забавна вечер во нејзината хотелска соба и тој прифаќа. Но откако ќе добие повик од Изи тој ја откачува Кели и оди кај Изи. Кели е бесна и му раскинува на Џорџ. Оди кај Џо на пијалак и таму на шанкот го здогледува Марк Слоун со кој се запознава и на крајот ја поминува ноќта со него. По ова Кели и Марк продолжуваат со нивната сексуална врска но Марк забележува дека Кели чувствува грижа на совест. Кели и кажува на Мередит дека спиела со друго момче и ја прашува дали да му каже на Џорџ за тоа, Мередит не и одговара и Кели си оди. На крајот од епизодата Џорџ доаѓа со пуканки и филмови во хотелот кај Кели за да се смират но Кели му вели дека таа раскинала со него минатиот пат и дека меѓу нив е готово.
Петта сезона
Во петтата сезона Кели започнува хомосексуална врска со Ерика Хан која и доведува многу интересни случки.
Космос-2090
Општи податоци
Сателитот е лансиран од космодромот Плесецк, СССР на 8 август 1990 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 220 килограми. Космос-2090 бил комуникациски сателит.
Уеркал де Алмерија
Уеркал де Алмерија — општина во покраината Алмерија, во автономната заедница Андалузија.
Демографија
Source: INE (Spain)
Делумен притисок
Делумен притисок или парцијален притисок на еден гас — притисокот којшто би го имал тој гас кога самиот би ја исполнувал сета зафатнината што ја има кога се наоѓа во смеса со други гасови при иста температура. Вкупниот притисок, пак, на таа смеса од гасови е збир од делумните притиосци на секој гас кој влегува во смесата. Ова тврдење е попознато и како Далтонов закон.
Валентен Мадуа
Валентен Мадуа (Valentin Madouas; р. ) — француски професионален друмски велосипедист, кој вози за UCI World Tour екипата.
Во мај 2019 година бил именуван во почетниот состав за Џиро д’Италија 2019.
Марио Гомес
Марио Гомес Гарсија (германски и шпански: Mario Gómez García; роден на 10 јули 1985 во Ридлинген) — германски фудбалер, напаѓач на Волфсбург и на германската репрезентација.
Животопис
Гомес пораснал во Унлинген, горношвапско село. Неговиот татко е Шпанец од Гранада, а мајка му е Германка). Ги имаше двете државјанства, но одлучил да игра за германската репрезентација кога имал 17 години.
Кариера
Неговиот прв натпревар за репрезентацијата бил против Швајцарија во февруари 2007 и оттогаш редовно бил повикуван во тимот.
Централен македонски силогос
Централниот македонски силогос (на грчки: Κεντρικός Μακεδονικός Σύλλογος) е грчка организација, дел од грчката вооружена пропаганда во Македонија.